ועדת הכספים, כנסת 18, פרוטוקול מספר 1236, 2012-12-31 10:00

משה גפני: על סדר היום צו מס הכנסה (קביעת תשלומים בעד עיבוד יהלומים או בעד מסחר ביהלומים כהכנסה) (תיקון), התשע"ג-2012, ויש כאן עוד צו.

משה גפני: אני מבין שזה צו שגרתי של סוף שנת תקציב.

משה גפני: אדוני המנהל, אני מבין שאין אישור לקיים את הדיון.

טמיר כהן: לא התקבל אישור.

משה גפני: אז למה הם מבקשים בכלל?

משה גפני: אם הם לא יודעים להביא אישור אז זה מצחיק.

משה גפני: אז אנחנו מדלגים על זה ומחכים לאישור.

משה גפני: יכול להיות שרשות המסים הגישה בקשה לצווים ולא ביקשה אישור?

משה גפני: יכול להיות דבר כזה?

משה גפני: טוב.

משה גפני: נשאיר את זה.

משה גפני: אז איך הם רוצים עידוד השקעות הון?

משה גפני: אין להם אישור.

שגית אפיק: אני רק מסבירה לנציג רשות המסים.

שגית אפיק: כדי להעלות לדיון צווים ותקנות במהלך פגרת הבחירות יש צורך בהעברת מכתב ממזכיר הממשלה ליושב-ראש הכנסת, על מנת שהוועדה תקבל היתר לקיים את הישיבה.

משה גפני: אם אתם לא יודעים את זה אז אני מוכן לעבוד בהתנדבות ברשות המסים, אבל יש לי שם עוד כמה דברים לסדר, גם את חישוב מס מאוחד.

משה גפני: אני מוכן לעשות את זה בהתנדבות ...

טמיר כהן: הפרוצדורה הזאת ידועה.

ברוך משולם: העברנו את זה לשר במכתב.

משה גפני: אני עובר לסעיף השלישי בסדר היום: אישור מוסדות ציבור לעניין סעיף 46 לפקודת מס הכנסה (רשימה שסימנה 09072912).

משה גפני: לזה התקבל, רק הבוקר, אישור מוועדת ההסכמות.

משה גפני: מר יהודה מונסוניגו ובנימין למקין, בבקשה.

יהודה מונסוניגו: בוקר טוב לכולם.

יהודה מונסוניגו: אני מתכבד להציג לכבוד הוועדה את הרשימה שסימנה 09072912.

משה גפני: אולי תוכל, בבקשה, להגיד, כדי שכל חברי הוועדה ישמעו, לא רק אני ...

יהודה מונסוניגו: הרשימה מונה 25 מוסדות ציבור שהומלצו על-ידינו לשר.

יהודה מונסוניגו: השר קבע אותם כמוסדות ציבור, וכעת נשאר שכבוד הוועדה והחברים הנכבדים כאן יצביעו ויאשרו את הרשימה.

משה גפני: מר בנימין למקין, לכולם יש אישור ניהול תקין?

בנימין למקין: לכולם יש אישור ניהול תקין, כן.

משה גפני: מי בעד אישור הרשימה?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד הבקשה לאישור מוסדות ציבור לעניין סעיף 46 לפקודת מס הכנסה

משה גפני: נגד – אין

משה גפני: הבקשה נתקבלה.

משה גפני: אין מתנגדים ואין נמנעים.

משה גפני: הרשימה אושרה.

משה גפני: אני מודה לכם.

משה גפני: תודה רבה.